สวัสดีค่ะ ขอสอบถามเรื่องของการกินยาคุมค่ะโดยปกติแล้วจะทานยาคุมในเวลา 08.00 น. ของทุกวัน (ยาคุมยี่ห้อ synfonia แบบ 28 วัน) ซึ่งเม็ดที่ลืมคือเม็ดที่ 6 (ต้องกินวันที่ 8/11/22) ของแผงใหม่ (กินมาหลายแผงแล้วค่ะ) และมีเพศสัมพันธ์กับสามีในตอนเช้าของวันที่ 9/11/22 และมานึกออกว่าลืมกินตอนเวลา 08.00 น.ของวันที่ 9 จึงกินยาคุมไปทั้งหมด 2 เม็ด คือยาเม็ดที่ 6 ที่ลืมและเม็ดที่ 7 ที่ต้องกินปกติ (ข้อมูลเพิ่มเติม: วันที่ 9/11/22 เป็นวันที่ 8 นับจากวันที่มีประจำเดือนมาวันแรก)ดังนั้นอยากสอบถามว่ากรณีดังกล่าวมีโอกาสตั้งครรภ์ไหมคะ และควรต้องคุมกำเนิดแบบอื่น (ยาคุมฉุกเฉิน) ร่วมด้วยไหมคะขอบมากค่ะ
สวัสดีค่ะ Raksina P.หากลืมทานยาคุมกำเนิดในวันที่ 8 พ.ย. ซึ่งปกติทานเวลา 8.00 น. แล้วมานึกออกในช่วงเช้าของวันที่ 9 พ.ย. ก็ให้รีบทานเม็ดไปทันที 2 เม็ดได้เลยดังที่ทำอยู่ ซึ่งประสิทธิภาพในการป้องกันการตั้งครรภ์อาจลดลงไปบ้างเล็กน้อย และโอกาสในการตั้งครรภ์ถือว่ายังมีน้อยมากอยู่ค่ะ ดังนั้น ก็ไม่จำเป็นต้องทานยาคุมฉุกเฉินไปค่ะ เพราะยาคุมฉุกเฉินจะทานเมื่อมีการลืมทานยาคุมตั้งแต่ 2 วันขึ้นไปค่ะ